እቲ ሃገራዊ ዓቕሚ ምስቲ ሃገራዊ ህንጸት ብዘይምምጥጣኑ፡ ቅቡልነት ሃገራዊ ህንጸት ኣብ ፈተና ብምዉዳቕ፡ መንግስቲ ድማ ሕግን ስርዓትን ምኽባር ተሳኢኑዎ፡ እቲ መሪሕነት ባዕሉ ንቲ ዘሎ ናይ ዜጋታት ምምዝባል፤ ብሄር ተኮር ጥቕዓት ኣፍልጦ ብዘይምሃቡ፡ ናይ ካልኦት ብሄራት ሰባት ክጥቅዑ ከም ምኽንያት ኮይኑ'ዩ። ብሓፈሻ ኢህወደግ ምምራሕ ተሳኢኑዎ፡ ብዘሕፍር መልክዑ ሓደ ኮይኑ ሃገር ክመርሕ እናተገብኦ ዘለዎ ምዉጣጥ፡ ደሕንነት ዜጋን ሃገርን ኣብ ሓደጋ ወዲቑ፡ መንግስቲ ኣብ ዕንይንይ ስለዘሎ፡ እቲ ሓይሊ ምክልኻል ሰላምን ደሕንነትን ዜጋታት ከይሕሉ ብቑዕ ዝኾነ ቕቡልነት'ዉን ኣብ ዝስእነሉ ብርኪ በጺሑ ኣሎ። ቢቢሲ፡ እዚ ኹሉ፡ ዉጽኢት እቲ ንዝሓለፉ 27 ዓመታት ዝተሃነጸ ዓፋኒ ስርዓት'ዶ ኣይኮነን?
